wickkiey/tamil-wikipedia-markdown huggingface dataset:
# துவைத வனம்

**துவைத வனம்** (*Dvaitavana*) (சமசுகிருதம்:|द्वैतवन), மகாபாரத இதிகாசத்தில் வன பருவத்தின் தொடக்கத்தில் கூறப்படும் ஒரு காடு ஆகும். குரு நாட்டின் தென்மேற்கில் அமைந்த துவைத வனம், காம்யக வனத்திற்கு தெற்கில் சரசுவதி ஆற்றின் கரையில் இருந்ததாக மகாபாரதம் கூறுகிறது. சூதாட்டத்தில் துரியோதனனிடம் நாடு மற்றும் மற்றும் அனைத்து செல்வங்கள் இழந்த தருமன் உள்ளிட்ட பாண்டவர்கள் திரௌபதியுடன், 12 ஆண்டுகள் வன வாசம் மேற்கொள்ள துவைத வனத்தில் தங்கினர்.  
## துவைத வனத்தில் பாண்டவர்கள்
12 ஆண்டுகால வன வாச காலத்தை கழிக்க துவைத வனத்தில் தங்கியிருந்த பாண்டவர்களுக்கு மார்க்கண்டேயர், நளன்-தமயந்தியின் துயரமான கதையை எடுத்துக் கூறி ஆறுதல்படுத்தினார். மேலும் துவைத வனத்திற்கு வருகை புரிந்த வியாசர், பாண்டவர்களை குறிப்பாக அருச்சுனனை தவமியற்றி தெய்வீக அஸ்திரங்களை பெற்றுக் கொள்ள ஆலோசனை கூறினார். அருச்சுனன் சிவபெருமானை நோக்கி தவமிருந்து தெய்வீக ஆயுதங்கள் பெற கயிலை மலை சென்றான்.  

துவைத வனம் வந்த முனிவர் லோமசர் தருமரை சந்தித்து அகத்தியர், இராமர், பரசுராமர் மற்றும் ரிஷ்யசிருங்கர் மற்றும் தேவ-அசுரப் போர் போன்ற வரலாறுகளை கூறினார்.பாண்டவர்களுடன் லோமச முனிவரும் சேர்ந்து நைமிசாரண்யம், கயை மற்றும் கங்கை ஆறு போன்ற இடங்களுக்கு தீர்த்த யாத்திரை மேற்கொண்டு, மீண்டும் துவைத வனத்தில் தங்கினர்.  

துவைத வனத்தில் பாண்டவர்கள் இருக்கும் போது, ஒருமுறை துரியோதனன் தனது கூட்டாளிகளான துச்சாதனன் மற்றும் கர்ணனுடன் துவைத வனத்திற்குச் சென்று அங்குள்ள குளத்தில் குளித்தனர். அப்போது அக்குளத்தில் குளித்துக் கொண்டிருந்த கந்தர்வர்களின் தலைவன் சித்திரசேனனால் துரியோதனாதிகள் சிறைபிடிக்கப்பட்டனர். இதனை அறிந்த வீமன் உள்ளிட்ட பாண்டவர்கள் கந்தர்வனை வென்று, துரியோதனாதிகளை மீட்டனர்.  

சிறிது காலம் காம்யக வனத்திற்குச் சென்று தங்கிய பாண்டவர்கள், வன வாசத்தின் 12ஆம் ஆண்டின் தொடக்கத்தின் போது மீண்டும் பாண்டவர்கள் துவைத வனத்திற்கு திரும்பினர். 12 ஆண்டு வன வாசம் முடித்த பாண்டவர்கள் ஓராண்டு தலைமறைவு வாழ்க்கை மேற்கொள்ள விராடன் மன்னராக உள்ள மத்சய நாட்டிற்கு சென்றனர்.  
## இதனையும் காண்க
- வன பருவம்
# லாங் உட் சோலா காப்புக் காடு

**லாங் உட் சோலா காப்புக் காடு**, (Longwood Shola Reserve Forest), தமிழ்நாட்டின் நீலகிரி மாவட்டத்தில் உள்ள கோத்தகிரி அருகில் 116 எக்டேர் பரப்பளவில் அமைந்த வெப்பமண்டலக் காப்புக் காடு ஆகும். இது இடைவிடாத நன்னீர் சதுப்பு நிலங்கள் மற்றும் நீரோடைகளைக் கொண்டுள்ளது. இதுவே நீலகிரி மாவட்டத்தில் எஞ்சியிருக்கும் இயற்கை காடு ஆகும். 40 வகையான மரங்கள், நான்கு ஊர்வனவைகள், மேற்குத் தொடர்ச்சி மலைப் பகுதிக்கு மட்டுமே சொந்தமான நீலகிரி மரப்புறா உள்ளிட்ட 177 பறவையினங்கள் மற்றும் 14 தவளை இனங்கள் இங்கு காணப்படுகிறது. இது பல்வேறு உயிரினங்களுக்கு தனித்துவமான வாழ்விடத்தை வழங்குவதில் இந்த தளத்தின் முக்கியத்துவத்தைக் காட்டுகிறது.லாங் உட் சோலா காப்புக் காட்டை ராம்சர் சாசனம் 24 மே 2023 அன்று ராம்சர் ஈர நிலமாக அறிவித்தது.  
## இதனையும் காண்க
- ராம்சர் சாசனம்
- தமிழ்நாட்டின் ராம்சர் ஈர நிலங்களின் பட்டியல்
- இந்தியாவில் ராம்சார் தளங்களின் பட்டியல்
# நிகிதா லால்வானி

**நிகிதா லால்வானி** (*Nikita Lalwani*) இராசத்தானின் கோட்டாவில் பிறந்து வேல்ஸின் கார்டிப்பில் வளர்ந்த ஒரு நாவலாசிரியர். இவருடைய படைப்புகள் பதினாறு மொழிகளில் மொழிபெயர்க்கப்பட்டுள்ளன.  

## தொழில்
நிகிதா பிரிஸ்டல் பல்கலைக்கழகத்தில் ஆங்கிலம் பயின்றார்.  

இவரது முதல் புத்தகம், *கிப்டெட்* (*Gifted* -2007), மேன் புக்கர் பரிசுக்காகப் பட்டியலிடப்பட்டது. இவரது முதல் நாவலும் கோசுடா புக் விருதுக்கான பட்டியலிடப்பட்டது. லால்வானி *சண்டே டைம்சு* ஆண்டின் இளம் எழுத்தாளராகப் பரிந்துரைக்கப்பட்டார். சூன் 2008-இல், டெசுமண்ட் எலியட் பரிசை முதலில் வென்ற பெருமையுடையவர். இவர் பரிசுத் தொகையான £10,000த்தை மனித உரிமைகளுக்காகப் போராடும் இலாப நோக்கமற்ற அமைப்பான இலிபர்ட்டிக்கு நன்கொடையாக வழங்கினார்.  

லால்வானியின் இரண்டாவது புத்தகமான *தி வில்லேஜ்* 2012-இல் வெளியிடப்பட்டது. மேலும் 2013-இல் புனைகதை வெளிப்படுத்தப்படாத பரிசுக்கான எட்டுப் புத்தகங்களில் ஒன்றாகத் தேர்ந்தெடுக்கப்பட்டது  

லால்வானி *தி கார்டியன்*, *நியூ ஸ்டேட்ஸ்மேன்,* *தி அப்சர்வர்* பத்திரிக்கைகளில் பங்களித்துள்ளார். இந்தியாவில் எச்ஐவி/எய்ட்ஸ் நோயால் பாதிக்கப்பட்டவர்களின் வாழ்க்கையை ஆராயும் *எய்ட்ஸ் சூத்ரா*, எனும் தொகுப்பினையும் எழுதியுள்ளார். 2018-இல், லால்வானி இலக்கிய அரச சமூக அமைப்பின் உறுப்பினராகத் தேர்ந்தெடுக்கப்பட்டார். இவரது நாவலான *யூ பீப்பிள்*, மேற்கு லண்டன் பிஸ்ஸேரியாவில் பெரும்பாலான ஊழியர்கள் சட்டவிரோதமாகக் குடியேறியவர்கள் குறித்தது. இது 2020-இல் பென்குயின் வெளியீட்டு நிறுவனத்தால் வெளியிடப்பட்டது. 2021-இல் மெக்சுவீணீ ஐக்கிய அமெரிக்காவினால் வெளியிடப்பட்டது.  

லால்வானி பிபிசி ஒன்/*அமேசான் ஸ்டுடியோஸ்* தொடரான *தி அவுட்லாசின்* மூன்று அத்தியாயங்களை வழங்கினார். இதில் இரண்டு இசுடீபன் மெர்ச்சண்டுடனும் மற்றொன்று ஜெஸ் பிரேயுடன் இணைந்து எழுதப்பட்டது.  

## புத்தகங்கள்

- *கிப்டடு* (2007)
- *தி வில்லேஜ்* (2012)
- *யூ பிப்பிள்* (2020)
# பிரியங்கா மேனன்



**பிரியங்கா மேனன்** (*Priyanka Menon*) ஓர் இந்திய நாவலாசிரியரும் புனைகதை எழுத்தாளரும் ஆவார். இவர் ஒரு விரிவுரையாளர். இவர் 2015ஆம் ஆண்டு ஹார்லெக்வின் இந்தியா பேரார்வம் போட்டியின் வெற்றியாளர் ஆவார். இதே ஆண்டில் தனது முதல் புத்தகமான *தி ஒன் தட் காட் அவேவை* வெளியிட்டார். இவர் ஹார்லெக்வின் இந்தியா Juggernaut.in நிறுவனங்களுடன் இணைந்து புத்தகங்களை வெளியிட்டுள்ளார்.  

## படைப்புகள்
மேனனின் பெரும்பாலான படைப்புகள் காதல் கதைகளாகும்.  

*தி ஒன் தட் காட் அவே* (2015) என்பது ஒருவருக்கொருவர் திரும்பிச் செல்ல முயற்சிக்கும் பிரிந்த சிறந்த நண்பர்களின் கதை. இரண்டு பள்ளிப் பருவ நெருங்கிய நண்பர்கள் மோசமான சூழலில் பிரிந்தாலும், ஒருவருக்கொருவர் மென்மையான அன்பினைக் கொண்டுள்ளதை இக்கதை வெளிப்படுத்தியது. பல வருடங்களுக்குப் பிறகு, இவர்கள் மீண்டும் ஒரு நண்பரின் திருமணத்தில் சந்திக்கிறார்கள்.  

*பவுல்டு ஓவர்* என்பது ஆத்திரேலியத் துடுப்பாட்ட அணித்தலைவர் ஒருவர் மும்பை பெண்ணை காதலிப்பதைப் பற்றிய கதை. இது காதல், நட்பு, வாழ்க்கை, உறவுகள் குறித்த கதையாகும்.  

*செர்வ் வித் லவ்* (2017) என்பது இரண்டு சமையற்கலைஞர்களின் காதல், உணவு, பயணம் மூலம் ஒருவரையொருவர் இணைக்கும் கதை. இக்கதை அபிமன்யு (பணக்கார, வெற்றிகரமான தொழிலதிபர், தலைமை சமையல்காரர்), பக்கி (ஒரு திறமையான சமையல்காரர்) குறித்தது. அபி, பக்கியினை உணவகத்தில் வேலைக்கு அமர்த்துகின்றார்.
# இலிபியா லோபோ சர்தேசாய்


**இலிபியா "லிப்பி" லோபோ சர்தேசாய்** (*Libia "Libby" Lobo Sardesai*) (பிறப்பு 25 மே 1924) ஓர் இந்திய சுதந்திர ஆர்வலரும் மற்றும் கோவாவைச் சேர்ந்த வழக்கறிஞரும் ஆவார். பின்னர் தனது கணவர் வாமன் சர்தேசாயுடன் இணைந்து, 1955 முதல் 1961 வரை போர்த்துகேய இந்தியா முழுவதும் ஒலிபரப்பான *வாய்ஸ் ஆஃப் ஃப்ரீடம்* (சுதந்திரத்தின் குரல்) என்ற இரகசிய வானொலி நிலையத்தை நடத்தினார். கோவா விடுதலை பெற்றதைத் தொடர்ந்து, கோவா, தாமன் மற்றும் தியூவின் சுற்றுலாத் துறையின் முதல் இயக்குநராக இருந்தார். இந்திய அரசு இவருக்கு 2025 ஆம் ஆண்டில் பத்மசிறீ விருது வழங்கி கௌரவித்தது.  

## வாழ்க்கையும் தொழிலும்

### ஆரம்பகால வாழ்க்கை (1924-1954)

இலிபியா லோபோ, "லிப்பி" என்ற புனைப்பெயரால் அறியப்பட்டவர். 1924 மே 25 அன்று போர்த்துகேய இந்தியாவின் பார்தேசு வட்டத்தின் போர்வோரிம் என்ற இடத்தில் ஒரு கத்தோலிக்கக் குடும்பத்தில் பிறந்தார். இவரது குழந்தை பருவத்தில் இவரது குடும்பம் மும்பைக்கு குடிபெயர்ந்தது. தனது குழந்தை பருவத்தில் ஓவியர் எஃப். என். சோசாவுடன் நண்பராக இருந்தார். ஒரு மாணவராக, லிப்பி டி. பி. குன்ஹாவின் கோவா இளைஞர் சங்கத்தின் ஒரு பகுதியாக இருந்தார்.  

இரண்டாம் உலகப் போரின் போது இத்தாலிய போர்க் கைதிகள் எழுதிய மறைமுக கடிதங்களைப் படித்து புரிந்துகொண்டு அதனை மொழிபெயர்த்தும், கடிதத்தின் "தணிக்கையாளராகவும்" தனது வாழ்க்கையைத் தொடங்கினார். இதே சமயத்தில் அம்பேத்கரால் நிறுவப்பட்ட சித்தார்த் கலை, அறிவியல் மற்றும் வர்த்தகக் கல்லூரியில் பட்டம் பெற்றார். தனது கல்லூரி நாட்களில் தான் லோபோ கோவா விடுதலை இயக்கத்திற்கு பங்களிக்கத் தொடங்கினார். இந்திய விடுதலைப் போராட்ட வீரர் எம். என். ராய் என்பவரால் இவர் பெரிதும் ஈர்க்கப்பட்டார். எம். என். ராய் நிசீம் எசெக்கியேல் போன்ற பிற பேராசிரியர்களை இவருக்கு அறிமுகப்படுத்தினார்.  

### சுதந்திரத்தின் குரல் (1955-1961)
1954-55 இல், கோவாவில் காலனித்துவ ஆட்சியை முடிவுக்குக் கொண்டுவரக் கோரி, கோவாவின் எல்லைகளுக்குள் அமைதியாக நுழைந்த பல சத்தியாகிரகிகளை போர்த்துகீசியர்கள் தாக்கிக் கொன்றனர். இதைத் தொடர்ந்து, இந்தியா கோவாவுடனான தனது எல்லைகளை மூடி, பொருளாதார முற்றுகையை விதித்தது. இதனால் சுதந்திரமான நடமாட்டம் மற்றும் வர்த்தகம் குறைந்தது. லோபோ, வாமன் சர்தேசாய் மற்றும் மும்பையில் தலைமறைவாக வாழ்ந்து வந்த கோவா சுதந்திர ஆர்வலர் *நிக்கோலோ மெனிசஸ்* ஆகியோர் இணைந்து ஒரு குழுவை உருவாக்கினர். போர்த்துகீசியர்கள் பறிமுதல் செய்த இரண்டு கம்பியிலா வானொலிகளைப் பயன்படுத்தி வானொலி ஒலிப்பரப்பாளரானார். இது *வாய்ஸ் ஆஃப் ஃப்ரீடம்* வானொலி நிலையமாக மாறியது. இதன் மூலம் லோபோ, சர்தேசாய் மற்றும் மெனிசஸ் ஆகியோர் செய்திகளையும் முக்கியமான தகவல்களையும் கோவா மக்களுக்கு அனுப்புவார்கள். போர்த்துகீசியர்களிடமிருந்து ஒளிந்து கொள்ள லோபோ "விமல் நட்கர்னி" என்ற மாற்றுப் பெயரை எடுத்துக் கொண்டார்.
# மீரா கண்ணா


**மீரா கண்ணா** (*Meera Khanna*) ஓர் இந்திய எழுத்தாளரும், கவிஞரும் பாலின உரிமை ஆர்வலரும் ஆவார். இவர் வி. மோகினி கிரி நிறுவிய சேவா சமாஜம் நிறுவன அறங்காவலராகவும் நிர்வாக துணைத் தலைவராகவும் உள்ளார். "தி லாஸ்ட் வுமன் ஃபர்ஸ்ட்" என்ற உலகளாவிய கூட்டமைப்பினை இவர் வழிநடத்தினார். கண்ணா, ஒவ்வொரு பெண் கூட்டமைப்பின் இணை நிறுவனரும் தெற்காசியப் பிரிவுத் தலைவராகவும் உள்ளார்.  

## கல்வி
கண்ணா தனது பள்ளிப் படிப்பை இந்தியாவின் புனேவிலும் பிரோசுபூரிலும் முடித்தார். இவர் தில்லி பல்கலைக்கழகத்தில் ஆங்கில இலக்கியத்தில் இளங்கலைப் பட்டமும், முதுகலைப் பட்டமும் பெற்றுள்ளார்.  

## தொழில்
கண்ணா வளர்ச்சித் துறையில் பணியாற்றுகிறார். குறிப்பாகக் கிராமப்புற இந்தியாவில் பெண்களுக்கு அதிகாரமளித்தல், திறன் மேம்பாடு குறித்து கவனம் செலுத்துகிறார். இவர் சேவை சங்கத்தின் அறங்காவலராகவும் நிர்வாக துணைத் தலைவராகவும் உள்ளார்.  

தெற்காசியாவில் அமைதிக்கான பெண்கள் முன்முயற்சியின் நிறுவனர்-அறங்காவலராகவும் கண்ணா இருந்தார். இதன் மூலம் இவர் பாக்கித்தானுக்கு சென்ற பெண்கள் குழுவை வழிநடத்தினார். தெற்காசியப் பெண் எழுத்தாளர்கள், தெற்காசிய பெண் புகைப்படக் கலைஞர்களின் கண்காட்சி, தெற்காசிய நாடக விழாவான *அமைதியினைக் கற்பனைச் செய்தல்* எனும் ஒரு படைப்புப் பட்டறையை ஒருங்கிணைத்தார்.  

ஐ. நா. நடவடிக்கைக்கான விதவைகள் குறித்த தீர்மானத்தையும் கண்ணா வரைவு செய்தார். இது ஐ. நா. மகளிர் அமைப்பின் முதல் துணைப் பொதுச் செயலாளரும் நிர்வாக இயக்குநருமான மிசெல் பாச்செலெட்டிடம் வழங்கப்பட்டது. இந்தத் தீர்மானத்தை உலகம் முழுவதும் 80க்கும் மேற்பட்ட அமைப்புகள் ஆதரித்தன. ஐக்கிய நாடுகள் மனித உரிமைகள் குழுவின் 42வது அமர்வில் (09/20/2019) கண்ணா ஒரு பேச்சாளராக இருந்தார். இங்கு நெருக்கடி மற்றும் மோதல்களில் விதவைகள் குழுவில் செயல்பட்டார். கண்ணா வி. மோகினி கிரியுடன் இணைந்து "நேர்மறை முதுமைக்கான மந்திரங்கள் (Mantras for Positive Ageing)" புத்தகத்தையும் தொகுத்துள்ளார். இந்தப் புத்தகத்திற்கு தலாய் லாமாவின் முன்னுரை எழுதியுள்ளார்.  

## புத்தகங்கள்

- இப் தேர் வில் பி எ பாரடைசு -ஒரு சொர்க்கம் இருந்தால் (குல்சன் வெளியீடு, 2012)
- லிவ்விங் டெத்: தி டுருமா ஒஃப் விடோகுட் இன் இந்தியா-வாழும் மரணம்: இந்தியாவில் விதவையின் அதிர்ச்சி (கியான் வெளியீட்டு நிறுவனம், 2012)
- இன் எ இசுடேட்டு ஒஃப் வயலண்ட் பீசு. வன்முறை நிறைந்த அமைதியான நிலையில் (ஹார்பர் காலின்ஸ், 2015)
- பிரேக்கிங் பாத்ஸ் (நியோகி புக்ஸ், 2019)
- மந்த்ராசு பார் பாசிடிவ் ஏஜிங். நேர்மறை முதுமைக்கான மந்திரங்கள் (இணை ஆசிரியர், *பிப்பா ரான் புக்ஸ் அண்ட் மீடியா*, 2021)

## விருதுகள் மற்றும் அங்கீகாரம்
நொய்டாவில் உள்ள அமிட்டி பல்கலைக்கழகம் 2018ஆம் ஆண்டில் கண்ணாவுக்கு மகளிர் சாதனையாளர் விருதை வழங்கியது. உலக அமைதிக்கான பெண்கள் கூட்டமைப்பு, 2019ஆம் ஆண்டுக்கான தனிநபர் அமைதிக்குள் அமைதியை வளர்ப்பதற்கான விருதை கண்ணாவுக்கு வழங்கியது. பெண்கள் சவால்களைத் தாண்டி உயர்ந்து கட்டுப்பாடுகளை மீற ஊக்குவிக்கும் நோக்கில், ஐ. நா. பெண்கள் இந்தியாவின் முஜே ஹக் ஹை பிரச்சாரத்திலும் கண்ணா இடம்பெற்றார்.
# வெளிச்சநத்தம்



**வெளிச்சநத்தம்** என்பது இந்தியா தமிழ்நாடு மாநிலத்தின் மதுரை மாவட்டத்திலுள்ள மதுரை மேற்கு ஊராட்சி ஒன்றிய வெளிச்சநத்தம் ஊராட்சி ஒரு புறநகர்ப் பகுதியாகும்.  

## அமைவிடம்
கடல் மட்டத்திலிருந்து சுமார் 201.19 மீ. உயரத்தில், என்ற புவியியல் ஆள்கூறுகள் கொண்டு வெளிச்சநத்தம் அமையப் பெற்றுள்ளது.  

## மக்கள்தொகை பரம்பல்
2011 இந்திய மக்கள் தொகைக் கணக்கெடுப்பு அடிப்படையில், வெளிச்சநத்தம் ஊரின் மொத்த மக்கள்தொகை 2,020 பேர் ஆகும். இதில் 1,029பேர் ஆண்கள் மற்றும் 991 பேர் பெண்கள் ஆவர்.  
## அரசியல்
வெளிச்சநத்தம் பகுதியானது, மதுரை கிழக்கு (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, மதுரை மக்களவைத் தொகுதி சார்ந்தது.
# கலப்பு ஆக்சைடு

**கலப்பு ஆக்சைடு** (*Mixed oxide*) என்பது வேதியியலில், ஒன்றுக்கு மேற்பட்ட வேதியியல் தனிமங்களின் நேர்மின் அயனிகள் அல்லது பல ஆக்சிசனேற்ற நிலைகளில் உள்ள ஒரு தனிமத்தின் நேர்மின் அயனிகளைக் கொண்ட ஆக்சைடுக்கான ஒரு முறைசாரா பெயராகும்.  

ஆக்சைடு அயனி O<sup>2−</sup> மற்றும் இரண்டு அல்லது அதற்கு மேற்பட்ட தனிம நேர்மின் அயனிகளைக் கொண்ட திண்ம அயனிச் சேர்மங்களுக்கு இந்த சொல் பொதுவாகப் பயன்படுத்தப்படுகிறது. இரும்பின் (Fe<sup>2+</sup>) கலப்பு ஆக்சைடான இல்மனைட்டு (FeTiO<sub>3</sub>), தைட்டானியம் (Ti<sup>4+</sup>) நேர்மின் அயனிகளின் கலப்பு ஆக்சைடு, பெரோவ்சிகைட்டு மற்றும் கார்னெட் என்ப்படும் செம்மணிக் கல் போன்றவை எடுத்துக்காட்டுகளாகும். வெவ்வேறு அயனியாக்க நிலைகளில் ஒரே தனிமத்தின் நேர்மின் அயனிகள் இருக்கும் கலப்பு ஆக்சைடுகளும் உள்ளன. ஒரு குறிப்பிடத்தக்க உதாரணம் மேக்னடைட்டு (Fe<sub>3</sub>O<sub>4</sub>) இது பெரோசோஃபெரிக் ஆக்சைடு என்றும் அழைக்கப்படுகிறது. 1:2 விகிதத்தில் Fe<sup>2+</sup> மற்றும் Fe<sup>3+</sup> நேர்மின் அயனிகள் இக்கலப்பு ஆக்சைடில் உள்ளன. சிவப்பு ஈயம் Pb<sub>3</sub>O<sub>4</sub>, பெரைட்டுகள்,, மற்றும் சீரொளிகளில் பயன்படுத்தப்படும் இட்ரியம் அலுமினிய கார்னெட்டு Y<sub>3</sub>Al<sub>5</sub>O<sub>12</sub> ஆகியவை மற்ற சில எடுத்துக்காட்டுகளாகும்.  

கலப்பு ஆக்சைடு என்ற சொல் சில நேரங்களில் ஆக்சிசன் மற்றும் இரண்டு அல்லது அதற்கு மேற்பட்ட பிற தனிமங்களின் சேர்மங்களுக்கும் பயன்படுத்தப்படுகிறது. இங்கு சில அல்லது அனைத்து ஆக்சிசன் அணுக்களும் சகப்பிணைப்பு முறையில் ஆக்சி எதிர்மின் அயனிகளுடன் பிணைக்கப்பட்டுள்ளன. உதாரணமாக, சோடியம் சிங்கேட்டில் Na<sub>2</sub>ZnO<sub>2</sub> ஆக்சிசன்கள் சிங்கேட்டு எதிர்மின் அயனிகளை உருவாக்கும் துத்தநாக அணுக்களுடன் பிணைக்கப்பட்டுள்ளன. மறுபுறம், இசுட்ரோன்சியம் தைட்டனேட்டு SrTiO<sub>3</sub>, இதன் பெயரில் Ti<sup>4+</sup> நேர்மின் அயனிகள் இருந்தபோதிலும், என்ற எதிர்மின் அயனிகயே உள்ளது.  

சில நேரங்களில் கலப்பு ஆக்சைடு என்ற சொல் வேதியியல் சேர்மங்களை விட உலோக ஆக்சைடுகளின் திடக் கரைசல்களுக்கு அல்லது இரண்டு அல்லது அதற்கு மேற்பட்ட ஆக்சைடுகளின் நுண்ணிய கலவைகளுக்கு தளர்வாகப் பயன்படுத்தப்படுகிறது.  

கலப்பு ஆக்சைடு தாதுக்கள் இயற்கையில் ஏராளமாக உள்ளன. செயற்கை கலப்பு ஆக்சைடுகள் பல பீங்கான் பொருட்களின் கூறுகளாக உள்ளன. இவை குறிப்பிடத்தக்க பண்புகளையும் முக்கியமான மேம்பட்ட தொழில்நுட்ப பயன்பாடுகளையும் கொண்டுள்ளன. அதாவது வலுவான காந்தங்கள், நுண்ணிய ஒளியியல் பொருள்கள், சீரொளிகள், குறைக்கடத்திகள், அழுத்தமின் பொருள்கள் , மீக்கடத்திகள், வினையூக்கிகள், உலைக்கற்கள், வாயு மெல்லுறைகள், அணு எரிபொருள்கள் மற்றும் பல அழுத்த மின் கலப்பு ஆக்சைடுகள் ஆகியன எடுத்துக்காட்டுகளாகும். குறிப்பாக, அழுத்தம் மற்றும் திரிபு அளவீடுகள், நுண் ஒலிவாங்கி, மீயொலி மின் உணரி, நுண்கையாளி, போன்றவற்றில் பரவலாகப் பயன்படுத்தப்படுகின்றன.
# திருமதி

**திருமதி** அல்லது **திருவாட்டி** (சுருக்கமாக Smt, ஆங்கிலத்தில் Mrs போன்றது) என்பது திருமணமான பெண்களைக் குறிப்பிடப் பயன்படுத்தப்படும் மரியாதை முன்னொட்டுச் சொல் ஆகும். இது சமசுகிருதத்தில் **ஸ்ரீமதி** (சமசுகிருதம்: श्रीमती) என்று வழங்கப்படுகிறது. ஸ்ரீமதி என்பது அசாமி, பெங்காலி, இந்தி, கன்னடம், தமிழ், மலையாளம், ஒடியா, சமஸ்கிருதம், தெலுங்கு, துளு என பல இந்திய மொழிகளில் பரவலாக ஏற்றுக்கொள்ளப்பட்ட இந்திய மரியாதைச் சொல் ஆகும்.  

## இதையும் காண்க
- திரு
# வயலூர், மதுரை



**வயலூர்** என்பது இந்தியா தமிழ்நாடு மாநிலத்தின் மதுரை மாவட்டத்திலுள்ள மதுரை மேற்கு ஊராட்சி ஒன்றிய வயலூர் ஊராட்சி ஒரு புறநகர்ப் பகுதியாகும்.  
## அமைவிடம்
கடல் மட்டத்திலிருந்து சுமார் 184.13 மீ. உயரத்தில், என்ற புவியியல் ஆள்கூறுகள் கொண்டு வயலூர் அமையப் பெற்றுள்ளது.  

## மக்கள்தொகை பரம்பல்
2011 இந்திய மக்கள் தொகைக் கணக்கெடுப்பு அடிப்படையில், வயலூர் ஊரின் மொத்த மக்கள்தொகை 984 பேர் ஆகும். இதில் 496 பேர் ஆண்கள் மற்றும் 488 பேர் பெண்கள் ஆவர்.  
## அரசியல்
வயலூர் பகுதியானது, சோழவந்தான் (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, தேனி மக்களவைத் தொகுதி சார்ந்தது.
# கிராமப்புறப் பெண்கள் மதிப்பீடு மற்றும் அதிகாரமளிக்கும் சங்கம்


**கிராமப்புறப் பெண்கள் மதிப்பீடு மற்றும் அதிகாரமளிக்கும் சங்கம் ** (*Society for Appraisal and Women Empowerment in Rural Areas*) என்பது பாக்கித்தான் நாட்டில் உள்ள ஒரு மனித உரிமை அமைப்பு ஆகும். பாக்கித்தானின் கைபர் பக்துன்வா மாகாணம் மற்றும் பழங்குடிப் பகுதிகளில் ஓர் அரசு சாரா அமைப்பாக இந்த அமைப்பு செயல்பட்டு வருகிறது. பெண்கள் மற்றும் குழந்தைகளின் நலனுக்காக இச்சங்கம் செயல்பட்டு வருகிறது. 2004 ஆம் ஆண்டு நிறுவப்பட்டது. மேலும் 2008 ஆம் ஆண்டு மனித உரிமைகள் பாதுகாவலர் நூர்சியா அஃப்ரிடி மற்றும் ஃபரீதா அஃப்ரிடி போன்ற சில ஒரே எண்ணம் கொண்ட பெண்களால் முறையாகப் பதிவு செய்யப்பட்டது. கைபர் முகமையால் (இப்போதுள்ள கைபர் மாவட்டம்) கூட்டாட்சி நிர்வாக பழங்குடிப் பகுதிகள் தற்போது நிர்வாக காரணங்களுக்காக இணைக்கப்பட்ட பகுதிகளிலிருந்து இச்சங்கம் தொடங்கப்பட்டது. 2012 ஆம் ஆண்டு, சூலை மாதம் பரிதா என்பவர் இருசக்கர வாகனத்தில் வந்த சிலரால் துப்பாக்கியால் சுட்டு கொல்லப்பட்டார்  

2014 ஆம் ஆண்டு இச்சங்கம், ஆபத்தில் இருக்கும் மனித உரிமைகள் பாதுகாவலர்களுக்கான முன்னணி வரிசை பாதுகாவலர்கள் என்ற விருதை பெற்றது.
# இரணியம்



**இரணியம்** என்பது இந்தியா தமிழ்நாடு மாநிலத்தின் மதுரை மாவட்டத்திலுள்ள மதுரை மேற்கு ஊராட்சி ஒன்றிய இரணியம் ஊராட்சி ஒரு புறநகர்ப் பகுதியாகும்.  
## அமைவிடம்
கடல் மட்டத்திலிருந்து சுமார் 169.57 மீ. உயரத்தில், என்ற புவியியல் ஆள்கூறுகள் கொண்டு இரணியம் அமையப் பெற்றுள்ளது.  

## மக்கள்தொகை பரம்பல்
2011 இந்திய மக்கள் தொகைக் கணக்கெடுப்பு அடிப்படையில், இரணியம் ஊரின் மொத்த மக்கள்தொகை 1,333 பேர் ஆகும். இதில் 671 பேர் ஆண்கள் மற்றும் 662 பேர் பெண்கள் ஆவர்.  
## அரசியல்
இரணியம் பகுதியானது, மதுரை கிழக்கு (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, மதுரை மக்களவைத் தொகுதி சார்ந்தது.
# பேச்சிகுளம்



**பேச்சிகுளம்** என்பது இந்தியா தமிழ்நாடு மாநிலத்தின் மதுரை மாவட்டத்திலுள்ள மதுரை மேற்கு ஊராட்சி ஒன்றிய பேச்சிகுளம் ஊராட்சி ஒரு புறநகர்ப் பகுதியாகும்.  
## அமைவிடம்
கடல் மட்டத்திலிருந்து சுமார் 170.72 மீ. உயரத்தில், என்ற புவியியல் ஆள்கூறுகள் கொண்டு பேச்சிகுளம் அமையப் பெற்றுள்ளது.  

## மக்கள்தொகை பரம்பல்
2011 இந்திய மக்கள் தொகைக் கணக்கெடுப்பு அடிப்படையில், பேச்சிகுளம் ஊரின் மொத்த மக்கள்தொகை 1,060 பேர் ஆகும். இதில் 504 பேர் ஆண்கள் மற்றும் 556 பேர் பெண்கள் ஆவர்.  
## அரசியல்
பேச்சிகுளம் பகுதியானது, மதுரை கிழக்கு (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, மதுரை மக்களவைத் தொகுதி சார்ந்தது.
# இரக்னுமா

**இரக்னுமா** (*Rahnuma*) என்பது பாக்கித்தான் நாட்டில் 1953 ஆம் ஆண்டில் குடும்பக் கட்டுப்பாட்டு சங்கம் என்ற பெயரில் உருவாக்கப்பட்ட சங்கமாகும். பின்னர் இச்சங்கம் இரக்னுமா என்று மறுபெயரிடப்பட்டது. உயர்தர, மலிவு விலையில் சுகாதார சேவைகளுக்கான அணுகலை அதிகரிப்பதற்கான திட்டங்களை இரக்னுமா அமைப்பு உருவாக்கியுள்ளது. பாலியல் மற்றும் இனப்பெருக்க ஆரோக்கியத்திற்கான உரிமைகள் அணுகுமுறை, சமூகங்களுக்குள் குறிப்பிட்ட குழுக்களை மேம்படுத்துதல் (குறிப்பாக பெண்கள் மற்றும் இளம் பெண்கள்) மற்றும் பாக்கித்தானில் குடிமக்கள் சமூகத்தை வலுப்படுத்துதல் ஆகியவற்றிற்காக இரக்னுமா அமைப்பு வாதிட்டது. இவ்வமைப்பு பன்னாட்டு திட்டமிடப்பட்ட பெற்றோர் கூட்டமைப்பின் ஓர் அங்கமாகும் .  

### குடும்ப திட்டமிடல்
இரக்னுமா அமைப்பு இளைஞர்கள், ஊனமுற்றவர்கள் மற்றும் மிகவும் பாதிக்கப்படக்கூடிய மற்றும் குடும்பக் கட்டுப்பாட்டு சேவைகளுடன் ஓரங்கட்டப்பட்டவர்களை அணுகுகிறது.  

### பாலியல் மற்றும் இனப்பெருக்க ஆரோக்கியம்
இளம் பருவத்தினர் மற்றும் இளைஞர்களுக்கு அவர்களின் தேவைகளுக்கு மாறாக அவர்களின் உரிமைகளின் அடிப்படையில் பாலியல் மற்றும் இனப்பெருக்க சுகாதார சேவைகளை வழங்க இரக்னுமா அமைப்பு முயல்கிறது.  

### வறுமை ஒழிப்பு
சமூக-பொருளாதார நிலைமைகள் மற்றும் சுகாதாரம் மற்றும் நல்வாழ்வுக்கு இடையிலான நேரடி தொடர்பு காரணமாக இவ்வமைப்பு வறுமை ஒழிப்பு திட்டங்களிலும் தீவிரமாக ஈடுபட்டுள்ளது.  

### சமூக உரிமை
சங்கம் அதன் நிதி ஆதார முன்முயற்சியை 2013 ஆம் ஆண்டு செப்டம்பர் மாதத்தில் தொடங்கியது. நடுத்தர அளவிலான தனியார் வழங்குநர்களுடன் ஒரு சமூக உரிம வலையமைப்பு மூலம் ஏழை மற்றும் குறைந்த சேவை சமூகங்களிடையே பலவிதமான பாலியல் மற்றும் இனப்பெருக்க சுகாதார சேவைகளுக்கான அணுகலை விரிவுபடுத்துவதே அமைப்பின் குறிக்கோளாக இருந்தது. சமூக அணிதிரட்டுபவர்கள் வீட்டுப் பயணங்கள் மற்றும் விழிப்புணர்வு அமர்வுகளை நடத்தினர். 2015 ஆம் ஆண்டில் பன்னாட்டு திட்டமிடப்பட்ட பெற்றோரின் அறிக்கை, உரிமையியல் வலையமைப்பு வழங்கப்பட்ட மொத்த பாலியல் மற்றும் இனப்பெருக்க சுகாதார சேவைகளின் எண்ணிக்கையில் 11 மடங்கு அதிகரிப்பைக் கண்டதாகத் தெரிவித்தது. முதல் காலாண்டில் சுமார் 2,000 ஆக இருந்த எண்ணிக்கை ஐந்தாவது காலாண்டில் கிட்டத்தட்ட 24,000 ஆக இருந்தது.
# அமைதி மற்றும் சுதந்திரத்திற்கான அனைத்துலக பெண்கள் அமைப்பு


**அமைதி மற்றும் சுதந்திரத்திற்கான அனைத்துலக பெண்கள் அமைப்பு** (*Women's International League for Peace and Freedom*) என்பது ஒரு இலாப நோக்கற்ற அரசு சாரா அமைப்பாகும். இது போரின் காரணங்களை ஆய்வு செய்வதற்கும் வெளிப்படுத்துவதற்கும் ஒரு நிரந்தர அமைதிக்கு பணியாற்றுவதற்கும் தீர்மானித்த பல்வேறு அரசியல் கருத்துக்கள் மற்றும் தத்துவ மற்றும் மத பின்னணியைச் சேர்ந்த பெண்களை ஒன்றிணைக்கிறது. மேலும், உலகளவில் ஒடுக்குமுறை மற்றும் பாலின வாதத்தை எதிர்க்கும் பெண்களை ஒன்றினைக்கிறது. இந்த சங்கம் 37 நாடுகளில் தேசியப் பிரிவுகளைக் கொண்டுள்ளது.  

அமைதி மற்றும் சுதந்திரத்திற்கான அனைத்துலக பெண்கள் அமைப்பு ஜெனீவாவைத் தலைமையிடமாகக் கொண்டுள்ளது. மேலும், நியூயார்க்கு நகரின் ஐக்கிய நாடுகள் அவையில் அலுவலகத்தை பராமரிக்கிறது.  

## அமைப்பின் வரலாறு
யில் செப்டம்பர் 30,1936 அன்று கலந்துரையாடிய பின்னர் வெளிவந்த பெண்கள் குழுவினர். குழுவில், இடமிருந்து வலமாக திருமதி *டோரதி டெட்ஸர்*, அமைப்பின் தலைவர் திருமதி *அன்னா குளோத்தியர் உல்*, கௌச்சர் கல்லூரியின் முனைவர் *கெர்ட்ரூட் சி. புஸ்ஸி*, திருமதி *எர்னஸ்ட் குரூனிங்*.]]  
1915 ஆம் ஆண்டில் நெதர்லாந்தின் டென் ஹாக்கில் நடந்த முதலாம் உலகப் போருக்கு எதிரான அனைத்துலக பெண்கள் மாநாட்டில் நிரந்த அனைத்துலக பெண்கள் குழு உருவாக்கப்பட்டது. மேலும், நிரந்தர அமைதிக்கான 1919 வரை அமைதி மற்றும் சுதந்திரத்திற்கான அனைத்துலக பெண்கள் சங்கம் என்ற பெயர் தேர்ந்தெடுக்கப்படவில்லை. இந்த அமைப்பின் தலைவர் ஜேன் ஆடம்சு, முன்னர் அமெரிக்காவில் மகளிர் அமைதிக் கட்சியை நிறுவியிருந்தார். ஜனவரி 1915 இல், இந்தக் கட்சி பின்னர் அமைதி மற்றும் சுதந்திரத்திற்கான அனைத்துலக பெண்கள் அமைப்பின் அமெரிக்கப் பிரிவாக மாறியது. ஜேன் ஆடம்சுடன், மரியன் கிரிப்ஸ் மற்றும் மார்கரெட் ஈ. டங்கன் ஆகியோரும் நிறுவன உறுப்பினர்களாக இருந்தனர். பிரித்தானியரான மௌட் ராய்டன் அமைதி மற்றும் சுதந்திரத்திற்கான அனைத்துலக பெண்கள் அமைப்பின் துணைத் தலைவராக இருந்தார். 1920 ஆம் ஆண்டு நிலவரப்படி, அமைப்பின் அமெரிக்கப் பிரிவு நியூயார்க் நகரத்தை தலைமையிடமாகக் கொண்டிருந்தது. மரியன் கிரிப்ஸ், பரோனஸ் பர்மூர், பின்னர் அதன் பிரித்தானியக் கிளையின் தலைவராக பணியாற்றினார்.  

மேலும், அமைதி மற்றும் சுதந்திரத்திற்கான அனைத்துலக பெண்கள் அமைப்பு போர்கள் மற்றும் அனைத்துலக மோதல்களை எதிர்க்கிறது. கொரியப் போரை முறையாக முடிவுக்குக் கொண்டுவருமாறு ஐ. நா. பொதுச்செயலாளருக்கு எழுதிய கடிதம், ஆயுதங்கள் குறித்த அறிக்கை மற்றும் அணு ஆயுதங்களை முற்றிலுமாக ஒழிப்பதற்கான அனைத்துலக தினம், பாலின அடிப்படையிலான வன்முறை மற்றும் பெண்கள் மனித உரிமை பாதுகாவலர்கள் ஆகியவை இந்த அமைப்பின் முக்கிய நிகழ்வுகளாகும்.  

### பெண்கள் அமைதிக் கட்சி (அமெரிக்கா)
அமைதி மற்றும் சுதந்திரத்திற்கான மகளிர் சர்வதேச சங்கத்தின் முன்னோடியான பெண்கள் அமைதிக் கட்சி ஜனவரி 1915 இல் வாசிங்டன் டி. சி. யில் ஜேன் ஆடம்சு மற்றும் *கேரி சாப்மேன் கேட்* ஆகியோரின் தலைமையில் நடத்தப்பட்ட கூட்டத்தில் உருவாக்கப்பட்டது. பெண்களுக்கு வாக்குரிமை நீட்டிக்கப்பட வேண்டும் என்றும் நடுநிலை நாடுகளின் மாநாட்டின் மூலம் போரை முடிவுக்குக் கொண்டுவருவதற்கான ஒரு வழியாக தொடர்ச்சியான மத்தியஸ்தத்தை வழங்க வேண்டும் என்றும் அழைப்பு விடுக்கப்பட்டது. இதில் சுமார் 3,000 பெண்கள் கலந்து கொண்டனர்.  

## குறிப்பிடத்தக்க உறுப்பினர்கள்

- ஜேன் ஆடம்ஸ்
- அலெட்டா ஜேக்கப்ஸ்
- ஆலிஸ் வாக்கர்,
- கோரெட்டா ஸ்காட் கிங்,
- எமிலி கிரீன் பால்ச்
- லூசி பிடில் லூயிஸ்
- லீனா பி. மேதஸ்.
- மேரி-கிளேர் பாராய்
# இரத்த அளவு


**இரத்த அளவு** (volemiya) என்பது ஒரு நபரின் இரத்த ஓட்ட அமைப்பில் இரத்தத்திலுள்ள குருதி உயிரணுக்களின் அளவும் குருதி நீர்மத்தின் அளவும் ஆகும்.  

## மனிதர்கள்
ஒரு சராசரி வயது வந்தவருக்கு தோராயமாக 5 லிட்டர் இரத்த அளவு உள்ளது. பெண்களும், ஆண்களும் அவர்களின் எடையில் தோராயமாக ஒரே இரத்த விகிதத்தைக் கொண்டுள்ளனர்.(7 முதல் 8% வரை) இரத்த அளவு சிறுநீரகங்களால் கட்டுப்படுத்தப்படுகிறது.  

இரத்தத்தின் அளவு (BV) இரத்தத்தின் ஒரு பகுதியான செங்குருதியணு அணுக்களின் அளவு, குருதி நீர்மத்தின் அளவு (PV) ஆகியவற்றுடன் இரத்த ஆக்சிஜன் உள்ளடக்க ஒழுங்குமுறை வழியாகக் கட்டுப்படுத்தப்படுகிறது.  

:<math>BV = \frac{PV}{1-HC}</math>  

இதயச் செயலிழப்பு, நாள்பட்ட உயர் இரத்த அழுத்தம், சிறுநீரகச் செயலிழவு, முக்கியமான பராமரிப்பு உள்ளவர்கள் போன்றோருக்கு இரத்த அளவை அளவிட்டு பயன்படுத்தப்படலாம்.  

இரத்த சுத்திகரிப்பின் போது இரத்த அளவு மாற்றங்களின் பயன்பாடு கேள்விக்குரிய பயன்பாடாகும் .  

| பூனை | 55 (47-66) |  |
| --- | --- | --- |
| மாடு | 55 (52-57) |  |
| நாய் | 86 (79-90) |  |
| மரநாய் | 75 |  |
| வெள்ளெலி | 67 |  |
| ஆடு | 70 |  |
| கினி எலி | 75 (67-92) |  |
| வெள்ளெலி | 78 |  |
| குதிரை | 76 |  |
| மனிதர் (ஆண்) | 75 |  |
| மனிதர் (பெண்) | 65 |  |
| செம்முகக் குரங்கு | 54 |  |
| சுண்டெலி | 79 (78-80) |  |
| வீட்டுப் பன்றி | 65 |  |
| முயல் | 56 (44-70) |  |
| எலி | 64 (50-70) |  |
| செம்மறியாடு | 60 |  |
| சிறு குரங்கு | 60-70 | } |
வலப்புறத்தில் உள்ள அட்டவணை ஆரோக்கியமான பெரியவர்களுக்கும், சில விலங்குகளுக்கும், ஒரு கிலோகிராம் இரத்த ஓட்ட அளவைக் காட்டுகிறது. இருப்பினும், பருமனான, வயதான விலங்குகளில் இது 15% குறைவாக இருக்கலாம்.
# கருவனூர்



**கருவனூர்** என்பது இந்தியா தமிழ்நாடு மாநிலத்தின் மதுரை மாவட்டத்திலுள்ள மதுரை மேற்கு ஊராட்சி ஒன்றிய கருவனூர் ஊராட்சி ஒரு புறநகர்ப் பகுதியாகும்.  
## அமைவிடம்
கடல் மட்டத்திலிருந்து சுமார் 182.85 மீ. உயரத்தில், என்ற புவியியல் ஆள்கூறுகள் கொண்டு கருவனூர் அமையப் பெற்றுள்ளது.  

## மக்கள்தொகை பரம்பல்
2011 இந்திய மக்கள் தொகைக் கணக்கெடுப்பு அடிப்படையில், கருவனூர் ஊரின் மொத்த மக்கள்தொகை 1,936 பேர் ஆகும். இதில் 949 பேர் ஆண்கள் மற்றும் 987 பேர் பெண்கள் ஆவர்.  
## அரசியல்
கருவனூர் பகுதியானது, மதுரை கிழக்கு (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, மதுரை மக்களவைத் தொகுதி சார்ந்தது.
# உமன் சிபிரிட்டு

**உமன் சிபிரிட்டு** (*WomanSpirit*) என்பது பெண்பால் ஓரினச்சேர்க்கை தொடர்பாக வெளிவந்த ஒரு காலாண்டு பத்திரிகையாகும். ரூத் மற்றும் சீன் மவுண்டன்குரோவ் ஆகியோர் அமெரிக்காவில் இப்பத்திரரிகையை தொடங்கினர். அமெரிக்காவின் ஓரிகன் மாநிலத்திலுள்ள வுல்ப் க்ரீக்கு மாகாணத்திற்கு அருகே இப்பத்திரிகை கூட்டாக வெளியிடப்பட்டது. பெண்ணியம் மற்றும் ஆன்மீகம் இரண்டிற்கும் அர்ப்பணிக்கப்பட்ட முதல் அமெரிக்க பெண்ணிய பத்திரிகையாக இவ்விதழ் கருதப்பட்டது. உமன் சிபிரிட்டு பங்களிப்பாளர்களில் பலர் பெண்கள் ஆவர். இவர்கள் ஆன்மீக இயக்கம் பற்றி நன்கு அறிந்தவர்களக இருந்தார்கள். இவ்வியக்கம் சூழலியல், தெய்வீக புராணங்கள் மற்றும் சடங்குகள், பெண்ணியக் கோட்பாடு மற்றும் கணிப்பு போன்ற தலைப்புகளை உள்ளடக்கிய 40 வெளியீடுகளைக் கொண்டிருந்தது. மேலும் கட்டுரைகள், புகைப்படங்கள், கடிதங்கள், புத்தக மதிப்புரைகள், கலைப்படைப்புகள் மற்றும் பாடல்கள் போன்றவைகள் இதன் வெளியீடுகளில் அடங்கும்.  

## வரலாறு
தெய்வ இயக்கம் பின்னணி, ஓரிகான் பெண்கள் நில அறக்கட்டளை மற்றும் பிரிவினைவாத பெண்ணியம் அமெரிக்காவில் லெஸ்பியன் பிரிவினைவாதம் 1974 ஆம் ஆண்டு ரூத் மற்றும் ஜீன் மவுண்டன்க்ரோவ் ஆகியோரால் இந்த இதழ் நிறுவப்பட்டது. இவர்கள் "சர்வதேச மற்றும் தீவிர பெண்ணியம்" கொண்ட ஒரு பத்திரிகையாகவும், தொலைநோக்குப் பார்வையைக் கொண்ட பத்திரிக்கையகவும் நடத்தி வந்தனர். இவர்கள் ஒரு கலாச்சாரப் புரட்சியை ஏற்படுத்த விரும்பினார்கள். மேலும் ஒரு பெரிய இலக்குகளைக் கொண்ட பத்திரிகையாக இருக்க வேண்டும் என எண்ணினார்கள்.1978 ஆம் ஆண்டில், இவர்கள் ரூட்வொர்க் என்ற இடத்தை வாங்கி தங்களின் லெஸ்பியன் இருப்பிடமாக அங்கு சென்றனர். 1979 ஆம் ஆண்டு முதல் 1984 ஆம் ஆண்டு வரை, அவர்கள் கட்டிய கொட்டகையில் ("நடாலி பார்னி") இதழை நடத்தினர். வெவ்வேறு பிரச்சினைகளின் கீழ் பணியாற்றி வந்த பெண்கள் இங்கு தங்கி வாழந்து வந்தார்கள்.  

## தாக்கம்
இவ்விதழ் அதிகமாக 10 நாடுகளில் 91 பெண்கள் புத்தகக் கடைகளுக்கு விநியோகிக்கப்பட்டது. மேலும் மூவாயிரத்திற்கும் மேற்பட்ட சந்தாதாரர்களைக் கொண்டிருந்தது.  

இந்த இதழை நிறுத்திய பிறகு, ஜீன் மவுண்டன்குரோவ் என்பவர் இது தொடர்பான குறியீடு ஒன்றை உருவாக்க பரிந்துரைத்தார். கிறிஸ்டின் மெனெப்பி என்பவர் அதை உருவாக்க முன்வந்தார். இது 1989 இல் வெளியிடப்பட்டது. ஆனால் அச்சிடப்படவில்லை, இந்த குறியீடு பெண்ணிய மற்றும் பெண்கள் வரலாற்றை ஆராய்வதற்கு பயனுள்ளதாக அமைந்தது.  

## குறிப்பிடத்தக்க பங்களிப்பாளர்கள்
மார்கோட் அட்லர்  

சாலி பின்ஃபோர்ட்  

மரியன் ஜிம்மர் பிராட்லி  

சுஸ்சன்னா புடாபெஸ்ட்  

கரோல் கிறிஸ்ட்  

எல்சா கிட்லோ  

செலினா ஃபாக்ஸ்  

சாலி கியர்ஹார்ட்  

பாட்ரிசியா மோனகன்  

ரோஸ்மேரி ராட்ஃபோர்ட் ரூதர்  

மோனிகா ஸ்ஜோ  

சார்லீன் ஸ்ப்ரெட்நாக்  

லூயிசா டீஷ்
# வேம்பனூர் ஈரநில வளாகம்

**வேம்பனூர் ஈரநில வளாகம்** (Vembannur Wetland Complex), தமிழ்நாட்டின் கன்னியாகுமரி மாவட்டம், அகத்தீஸ்வரம் வட்டம், இராஜாக்கமங்கலம் ஊராட்சி ஒன்றியத்தில் உள்ள மேலசங்கரன்குழி ஊராட்சியில் உள்ள வேம்பனூர் சிற்றூரில் 19.7 எக்டேர் பரப்பளவில் அமைந்த சதுப்புநிலம் ஆகும். ராம்சர் சாசனம் இந்த ஈரநில வளாகத்திற்கு 08 ஏப்ரல் 2022 அன்று அங்கீகாரம் வழங்கியது.  
## அமைவிடம்
வேம்பனூர் சதுப்பு நிலம், நாகர்கோவிலுக்கு மேற்கே 8 கிலோ மீட்டர் தொலைவில், வங்காள விரிகுடாவை ஒட்டி அமைந்துள்ளது.  
## விளக்கம்
வேம்பன்னூர் நன்னீர் சதுப்புநிலம் என்பது ஒரு நீர்ப்பாசன குளம் ஆகும். இதில் பறவைகள் மற்றும் பல்லுயிர்கள் வாழும் பகுதியாகும். குளிர்காலங்களில் ஆற்று ஆலாக்கள், நீலச்சிறகிகள், பச்சைக்காலிகள், சாம்பல் கூழைக்கடாக்கள் உள்ளிட்ட 16 வகையான வெளிநாட்டு மற்ற்ம் உள்நாட்டுப் பறவைகள் இந்த வேம்பனூர் ஈரநிலத்தில் வலசையாக வந்து தங்கி முட்டையிட்டு, குஞ்சு பொறித்து, பின் குஞ்சுகள் வளர்ந்து பறக்கத் தொடங்கிய பின்னர், மீண்டும் தம்வாழிடத்திற்கு திரும்பச் செல்கிறது. மேலும் இந்த ஈரநிலத்தில் 65 வகையான மரங்கள், 75 வகையான கணுக்காலிகள், 16 வகையான மீன்கள், 29 வகையான ஊர்வன மற்றும் நீர்நில வாழ்வனவைகள் மற்றும் 10 வகையான பாலூட்டிகள் உள்ளது.  

இந்த ஈரநிலம் 1,000 க்கும் மேற்பட்ட குடும்பங்களின் 2,000 எக்டேர் விவசாய நிலத்திற்கு நீர் ஆதாரமாக உள்ளது. மேலும் இந்த ஈரநிலம் உள்ளூர் மக்களுக்கு மீன் மற்றும் குடிநீரையும் வழங்குகிறது.  

## இதனையும் காண்க
- ராம்சர் சாசனம்
- தமிழ்நாட்டின் ராம்சர் ஈர நிலங்களின் பட்டியல்
- இந்தியாவில் ராம்சார் தளங்களின் பட்டியல்
# அன்னா குளோத்தியர் உல்


**அன்னா ஆலோவெல் குளோத்தியர் உல்** (*Hannah Hallowell Clothier Hull*) (ஜூலை 21,1872-ஜூலை 4,1958) ஓர் அமெரிக்கச் சங்கப் பெண்ணும், பெண்ணியவாதியும், அமைதிவாதியும், அமைதி மற்றும் சுதந்திரத்திற்கான அனைத்துலக பெண்கள் அமைப்பின் நிறுவனர்களில் ஒருவரும் அதன் தலைவரும் ஆவார்.  

## இளமை வாழ்க்கை.
அன்னா குளோத்தியர், பென்சில்வேனியாவின் வின்னியூட்டில் நண்பர்களின் சமய சமூகத்தைச் சேர்ந்த பெற்றோர்களான ஐசக் ஆலோவெல் குளோத்தியர் மற்றும் மேரி கிளாப் ஜாக்சன் குளோத்தியர் ஆகியோருக்குப் பிறந்தார். இவரது தந்தை, அமெரிக்காவில் இசுட்ராபிரிட்ஜ் குளோத்தியர் என்ற பெயரில் ஒரு வணிக வளாகத்தின் இணை நிறுவனர் ஆவார். அன்னா, 1891 ஆம் ஆண்டில் சுவார்த்மோர் கல்லூரியில் பட்டம் பெற்றார். இவரது சகோதரர் வில்லியம் குளோத்தியர் ஒரு டென்னிசு வீரர் ஆவார். அவர் 1906 இல் யூ.எசு. ஓப்பனின் ஒற்றையர் இறுதிப் போட்டியில் மூன்று முறை பட்டம் பெற்றவர்.  

## தொழில் வாழ்க்கை
செப்டம்பர் 30,1936 அன்று கலந்துரையாடிய பின்னர் வெளிவந்த பெண்கள் குழுவினர். குழுவில், இடமிருந்து வலமாக திருமதி *டோரதி டெட்ஸர்*, அமைப்பின் தலைவர் திருமதி அன்னா குளோத்தியர் உல், கௌச்சர் கல்லூரியின் முனைவர் *கெர்ட்ரூட் சி. புஸ்ஸி*, திருமதி *எர்னஸ்ட் குரூனிங்*.]]  
பட்டம் பெற்ற பிறகு பிலடெல்பியாவில் உள்ள கல்லூரி குடியேற்ற இல்லத்தில் தன்னார்வலராகத் தொண்டு செய்தார். 1907 ஆம் ஆண்டில் டென் ஹாக்கில் நடந்த அனைத்துலக அமைதிக்கான இரண்டாவது மாநாட்டில் கலந்து கொண்டார். 1914 முதல் 1919 வரை பென்சில்வேனியாவில் மகளிர் அமைதிக் கட்சியின் தலைவராக இருந்தார். முதல் உலகப் போர் வரை 1922 இல் ஹாக்கில் நடைபெற்ற அனைத்துலகப் பெண்கள் மாநாட்டில் கலந்து கொண்டார். 1928 முதல் 1947 வரை, அன்னா அமெரிக்க நண்பர்கள் சேவைக் குழுவில் இருந்தார். 1932 ஆம் ஆண்டில் அன்னா உலக நாடுகள் சங்கத்தின்<nowiki/>ஆயுதக் குறைப்பு மாநாட்டில் ஒரு பிரதிநிதியாக இருந்தார். அன்னா 1924 முதல் 1939 வரை அமைதி மற்றும் சுதந்திரத்திற்கான அனைத்துலக பெண்கள் அமைப்பின் அமெரிக்கக் கிளையின் அதிகாரியாக இருந்தார். பின்னர் 1958 இல் இறக்கும் வரை கௌரவத் தலைவராக இருந்தார்.  

அன்னா, சுவார்த்மோர் மகளிர் சங்கத்தின் தலைவராகவும், பென்சில்வேனியா மகளிர் மாநிலக் கூட்டமைப்பின் வாக்குரிமை குழுவின் தலைவராகவும் இருந்தார். பென்சில்வேனியாவின் வாலிங்ஃபோர்டில் உள்ள நண்பர்களின் சமய சமூகத்தின் இயக்குநர்கள் குழுவில் அன்னா இருந்தார்.  

## சொந்த வாழ்க்கை
1898 ஆம் ஆண்டில் சுவார்த்மோர் கல்லூரியில் அரசியல் அறிவியல் பேராசிரியரான சக நண்பர்களின் சமய சமூகத்தின் வில்லியம் ஐசக் அல் என்பவரை அன்னா குளோத்தியர் மணந்தார். இவர்களுக்கு மேரி மற்றும் எலிசபெத் என்ற இரண்டு மகள்கள் இருந்தனர். 1939 இல் இவரது கணவர் இறந்தார், 1958 இல் சுவார்த்மோர் உள்ள தனது வீட்டில் மாரடைப்பால் தனது 85 வயதில் இறந்தார். இவரது ஆவணங்கள் சுவார்த்மோர் கல்லூரியின் அமைதி சேகரிப்பில் காப்பகப்படுத்தப்பட்டுள்ளன.
# கைலாசு புரி



**கம்ராசு மாசி** (*Kailash Puri*)(17 ஏப்ரல் 1925 - 9 சூன் 2017) என்று பிரபலமாக அழைக்கப்பட்ட **கைலாசு புரி** ஓர் இந்திய எழுத்தாளரும், கவிஞரும், யோகா ஆசிரியரும், ஆலோசகரும் ஆவார். 1975ஆம் ஆண்டில், மார்க்சு & இசுபென்சரின் இந்திய ஆயத்த உணவுகள் பிரிவில் முதல் ஆலோசகரானார் ஆவார். இதே ஆண்டில் *ஹைலைட்சு ஆஃப் இந்தியன் குக்கரி* என்ற தனது சமையல் புத்தகத்தை வெளியிட்டார்.  

## பிறப்பு
கைலாசு புரி 1925ஆம் ஆண்டு ஏப்ரல் 17ஆம் தேதி பிரிக்கப்படாத இந்தியாவிலிருந்த இராவல்பிண்டியில் சோகன் சிங் பூரி, பிரேம் தம்பதியரின் மகளாகப் பிறந்தார்.  

## வாழ்க்கை வரலாறு
1943ஆம் ஆண்டு, தனது 16 வயதில், புரி கோபால் சிங் புரியை மணந்தார். இவர் இங்கிலாந்தில் இலண்டனில் ஆய்வு மேற்கொள்ள இந்திய அரசின் ஆராய்ச்சி நிதியுதவியினைப் பெற்ற விஞ்ஞானி ஆவார். புரி தனது கணவருடன் தேராதூன், புனே, அலகாபாத் உள்ளிட்ட பல்வேறு இடங்களுக்கும் மேற்கு ஆப்பிரிக்காவில் உள்ள இபாடன் மற்றும் குமாசிக்கும் கணவரின் பணிகாரமாகப் பயணித்தார். *தேஸ் பர்தேசுக்கு* பங்களிப்பு செய்தார். மாதாந்திர பஞ்சாபி பத்திரிகையான *கௌமி ஏக்தாவில்,* பாலியல் பிரச்சினைகள் குறித்த சிறப்புக் கட்டுரைகளைத் தொடர்ந்து வெளியிட்டு வந்தார். இதே ஆண்டில் இவர் தனது சமையல் புத்தகமான *ஹைலைட்சு ஆஃப் இந்தியன் குக்கரியை* வெளியிட்டார்.  

## விருதுகள்
1982-இல் புரி பாய் மோகன் சிங் வைத் இலக்கிய விருதைப் பெற்றார். 1999ஆம் ஆண்டு ஈலிங்கின் மாநகரத்தந்தை இவருக்கு *மில்லினியம் வுமன்* விருதை வழங்கினார்.  

## இறப்பு
கணவர் இறந்த 22 ஆண்டுகளுக்குப் பிறகு, சூன் 9, 2017 அன்று புரி ஈலிங் மருத்துவமனையில் இறந்தார்.  

## தேர்ந்தெடுக்கப்பட்ட வெளியீடுகள்

- *இந்திய உணவு வகைகளின் மர்மங்கள் விளக்கப்பட்டது: இந்திய சமையலுக்கு ஆங்கிலேயரின் வழிகாட்டி* (*Mysteries of Indian Cuisine Explained: Englishman's Guide to Indian Cookery)*(1975)
- (பாப் விட்டிங்டனுடன் இணைந்து எழுதியது)
- (எலீனோர் நெஸ்பிட்டுடன் இணைந்து எழுதியது)
# சுமதி சேத்ரமடே

**சுமதி சேத்ரமடே** (*Sumati Kshetramade*)(7 மார்ச் 1913 - 1997) மகாராட்டிராவைச் சேர்ந்த மராத்தி எழுத்தாளர் ஆவார். இவர் மருத்துவராயினும் எழுத்தாளராக நன்கு அறியப்படுகிறார். இவர் மராத்தி, குசராத்தி மொழிகளில் அதிகமாக எழுதிவருபவர் ஆவார்.  

## கல்வி
1935-இல் மருத்துக் கல்வியினை முடித்த சுமதி சேகாதாடே பரோடாவில் வசித்து வந்தார். பின்னர் 1945-இல் மருத்துவ மேல் கல்விக்காக இங்கிலாந்துக்குச் சென்று, பின்னர் கோலாப்பூரில் குடியேறி மருத்துவம் செய்தார். இவரது முதல் நாவல், காந்த்பரி ஆதார் மருத்துவமனை சூழலை அடிப்படையாகக் கொண்டது. இவரது நாவல்களின் முக்கிய கருப்பொருள் பெண்களைச் சுரண்டுதல் குறித்ததாகும்.  

## தேர்ந்தெடுக்கப்பட்ட படைப்புகள்
### நாவல்கள்
- சுராவணதாரா (1983)
- பிரதிபாதா (1982)
- மகாமாலி படாவா (1979)
- ஆச்ஆத் மேக் (1976)
- ஷர்வாரி ஷர்வாரி
- யுகந்தாரா
- அபாசு
- மகாசுவேதா
- அனுகர்
- வ்ருண்டா
- யாத்னியாசேனி
- சாம்பராச்சி சிங்கே
- ஜீவன்-சுவப்னா
- ஸ்ரீ கிருஷ்ணர்
- சத்யப்ரியா காந்தாரி
- அர்ப்பணிப்பு
- சம்பராச்சி சிங்கே
- சிந்துதுர்க்
- எல்லைக் கோடு
- சுமதிகந்தா
- சேலா
# காவனூர், மதுரை



**காவனூர்** என்பது இந்தியா தமிழ்நாடு மாநிலத்தின் மதுரை மாவட்டத்திலுள்ள மதுரை மேற்கு ஊராட்சி ஒன்றிய காவனூர் ஊராட்சி ஒரு புறநகர்ப் பகுதியாகும்.  
## அமைவிடம்
கடல் மட்டத்திலிருந்து சுமார் 188.08 மீ. உயரத்தில், என்ற புவியியல் ஆள்கூறுகள் கொண்டு காவனூர் அமையப் பெற்றுள்ளது.  

## மக்கள்தொகை பரம்பல்
2011 இந்திய மக்கள் தொகைக் கணக்கெடுப்பு அடிப்படையில், காவனூர் ஊரின் மொத்த மக்கள்தொகை 1,658 பேர் ஆகும். இதில் 819 பேர் ஆண்கள் மற்றும் 839 பேர் பெண்கள் ஆவர்.  
## அரசியல்
காவனூர் பகுதியானது, மதுரை கிழக்கு (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, மதுரை மக்களவைத் தொகுதி சார்ந்தது.
# செட்டிகுளம், மதுரை



**செட்டிகுளம்** என்பது இந்தியா தமிழ்நாடு மாநிலத்தின் மதுரை மாவட்டத்திலுள்ள மதுரை மேற்கு ஊராட்சி ஒன்றிய மாத்தூர் ஊராட்சி ஒரு புறநகர்ப் பகுதியாகும்.  

## அமைவிடம்
கடல் மட்டத்திலிருந்து சுமார் 167.56 மீ. உயரத்தில், என்ற புவியியல் ஆள்கூறுகள் கொண்டு செட்டிகுளம் அமையப் பெற்றுள்ளது.  

## மக்கள்தொகை பரம்பல்
2011 இந்திய மக்கள் தொகைக் கணக்கெடுப்பு அடிப்படையில், செட்டிகுளம் ஊரின் மொத்த மக்கள்தொகை 4,970 பேர் ஆகும். இதில் 2,517 பேர் ஆண்கள் மற்றும் 2,453 பேர் பெண்கள் ஆவர்.  
## அரசியல்
செட்டிகுளம் பகுதியானது, மதுரை கிழக்கு (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, மதுரை மக்களவைத் தொகுதி சார்ந்தது.
# மைத்திரேயி கல்லூரி



**மைத்திரேயி கல்லூரி** (*Maitreyi College*) என்பது தில்லி பல்கலைக்கழகத்தின் தெற்கு வளாகத்தில் உள்ள ஒரு மகளிர் கல்லூரி ஆகும். இது இந்தியாவின் புது தில்லி -சாணக்யபுரி, பாபு தாமில் அமைந்துள்ளது. இக்கல்லூரி சூலை 1967-இல் நிறுவப்பட்ட இக்கல்லூரிக்கு வேத முனிவர் மைத்ரேயியின் பெயரிடப்பட்டது. இந்த மகளிர் கல்லூரி, அறிவியல், கலை, வணிகத் துறைகளில் பல்வேறு படிப்புகளை வழங்குகிறது. இக்கல்லூரியானது இந்திய அரசின் உயிரிதொழில்நுட்பவியல் துறையினால் நட்சத்திரக் கல்லூரியாக அங்கீகரிக்கப்பட்டு, தாவரவியல், விலங்கியல், வேதியியல், கணிதம் ஆகிய நான்கு அறிவியல் துறைகளுக்கும் நிதியுதவி வழங்கப்பட்டுள்ளது.  

2024ஆம் ஆண்டில் தேசிய நிறுவன தரவரிசை கட்டமைப்பின் தரவரிசையில் இந்தியாவின் கல்லூரிகளில் இது 29ஆவது இடத்தில் உள்ளது. இக்கல்லூரி தேசிய மதிப்பீடு மற்றும் தரச்சான்று அவையின் ஏ+ + தர அங்கீகாரம் பெற்றுள்ளது.  

*இளஞ்சிவப்பு வழித்தடம்* தில்லி மெட்ரோவின் கட்டுமானம் காரணமாக, மைத்திரேயி கல்லூரியை இந்தப் பயணத்தடம் மூலம் எளிதாக அணுக முடியும். இக்கல்லூரியின் அருகிலுள்ள மெட்ரோ நிலையம் துர்காபாய் தேசுமுக் தெற்கு வளாக மெட்ரோ நிலையம் ஆகும். இது இக்கல்லூரியிலிருந்து 1 கி.மீ. தூரத்தில் உள்ளது.  

## கல்வி படிப்புகள் மற்றும் துறைகள்
மைத்திரேயி கல்லூரி பல்வேறு இளநிலை, முதுநிலைப் படிப்புகளை வழங்குகிறது.  

- மூன்று ஆண்டு இளநிலை திட்டம்
- இரண்டு வருட முதுநிலை திட்டம்

### மூன்று ஆண்டு இளங்கலை திட்டங்கள்
- இளங்கலை கலை
- ஆங்கிலம்
- இந்தி
- வரலாற்று
- அரசறிவியல்
- சமசுகிருதம்
- சமூகவியல்
- வணிகவியல்
- தாவரவியல்
- வேதியியல்
- கணிதம்
- இயற்பியல்
- விலங்கியல்
- வணிகவியல்

- இளநிலை அறிவியல் (இயற்பியல், வேதியியல் / கணினி அறிவியல், கணிதம்)
- உயிர் அறிவியல் இளநிலை அறிவியல் திட்டம் (தாவரவியல் வேதியியல், விலங்கியல்)

### இரண்டு வருட முதுகலை திட்டங்கள்

- அரசியல் அறிவியலில் முதுநிலை
- கணிதத்தில் முதுநிலை

## விருதுகள்
மைத்திரேயி கல்லூரியில் உள்ள புல்வெளிகளி பல விருதுகளை வென்றுள்ளது. தில்லி பல்கலைக்கழக வருடாந்திர மலர் கண்காட்சி 2018-இல் கல்லூரிக்குச் சிறந்த புல்வெளிக்கான 'தி தேசப்பந்து கல்லூரி கோப்பையும்' சிறந்த தோட்டத்திற்கான 'பாரசீக கோப்பையும்' வழங்கப்பட்டது. வெவ்வேறு வெட்டுப் பூ பிரிவுகளில் கல்லூரி 17 பரிசுகளை வென்றது. கல்லூரியின் தோட்டக்காரர், சிறிராம் பகதூர் 2018-ஆம் ஆண்டிற்கான சிறந்த மாலி என்ற பட்டத்தைப் பெற்றார்.  

## குறிப்பிடத்தக்க முன்னாள் மாணவர்கள்

- பிரியங்கா போசு, நடிகையும் வடிவழகியும்
- சுகந்தா கார்க், நடிகை, பாடகி, தொலைக்காட்சி தொகுப்பாளர்
- மாலினி அகர்வால், பிரபலப் பதிவர், MissMalini.com நிறுவனர் & வலைப்பூ பதிவர், வானொலி தொகுப்பாளர்
# அங்கவசுதிரம்



**அங்கவசுதிரம்** (*angavastra**)*** என்பது இந்திய நாட்டின், குறிப்பாக மகாராட்டிரம் மற்றும் தென்னிந்தியாவில் ஆண்கள் அணியும் தோள்பட்டை துணி அல்லது துண்டு ஆகும். ஒற்றை செவ்வக துணி மற்றும் அலங்கரிக்கப்பட்ட எல்லைகளை இது கொண்டிருக்கலாம். வேட்டி மற்றும் குர்த்தாவுடன் அங்கவசுதிரத்தை அணியலாம். விருந்தினர்கள், பெரியவர்கள் மற்றும் குருக்களுக்கு மரியாதை செலுத்தும் வகையில் அங்கவசுதிரம் வழங்கப்படலாம்.  

## பாணி மற்றும் பயன்பாடு
அங்கவசுதிரம் என்பது எளிய தளர்வான ஆடையாகும். இது பொதுவாக தோள்பட்டைக்கு மேல் போர்த்தப்பட்ட வேட்டி நிறத்துடன் இணைக்கப்படுகிறது. இவ்வுடை தென்னிந்தியாவின் பாரம்பரிய உடைகள் மற்றும் ஆழமான மாடல் உடை ஆகும்.  

பிரதமர் நரேந்திர மோதி அர்ச்சுனனின் தவம், கிருட்டிணரின் பட்டாம்பந்து, பஞ்ச ரதங்கள் மற்றும் கடற்கரை கோயிலுக்குச் சென்றபோது பாரம்பரிய உடையான காராய் வேட்டி, குர்தா மற்றும் அங்கவசுதிரம் ஆகியவற்றை அணிந்திருந்தார். வாரணாசி பகுதியைச் சேர்ந்த நெசவாளர் ஒருவர் நரேந்திர மோதிக்காக புத்த மந்திரங்களை உள்ளடக்கிய ஒரு சிறப்பு பட்டு அங்கவசுதிரத்தை வடிவமைத்து நெய்யும் பணியை மேற்கொண்டார்.  

## வரலாறு
தென்னிந்தியா மற்றும் மகாராட்டிராவின் சில பகுதிகளில் ஆண்கள் அணியும் பாரம்பரிய ஆடையான அங்கவசுதிரம், இந்திய கலாச்சாரத்தில் வேரூன்றிய நீண்ட வரலாற்றைக் கொண்டுள்ளது. தையல் இல்லாத, செவ்வக துணி உடற்பகுதி மற்றும் தோள்பட்டைக்கு மேல் போர்த்தி, நடைமுறை மற்றும் குறியீட்டு நோக்கங்களுக்காக சேவை செய்கிறது. அங்கவசுதிரத்தின் தோற்றம் பண்டைய காலங்களிலிருந்து கண்டறியப்படுகிறது. சாஞ்சி மற்றும் அமராவதி போன்ற வரலாற்று தளங்களில் காணப்படும் சிற்பங்கள் மூலம் சான்றளிக்கப்பட்டபடி, தோள்கள் அல்லது இடுப்பைச் சுற்றி அணியும் இதேபோன்ற ஆடையான உத்தரியாவிலிருந்து இது உருவானதாக நம்பப்படுகிறது. "அங்கவசுதிரம்" என்ற சொல் சமசுகிருத மொழியிலிருந்து பெறப்பட்டது. அதாவது "உடலுக்கான துணி", என்ற அடிப்படை நோக்கத்தை பிரதிபலிக்கிறது.  

வரலாற்று ரீதியாக, அங்கவசுதிரம் பொதுவாக கைகளில் நெய்யப்பட்ட பருத்தி நூலால் ஆனது. எளிய இயந்திரங்களைப் பயன்படுத்தி வடிவமைக்கப்பட்டது. ஜவுளித் தொழில் தொழில்மயமாக்கப்பட்டவுடன், உற்பத்தி முறைகள் உருவாகின. பருத்தி அன்றாட உடைகளுக்கு பிரபலமாக இருக்கும்போது, பட்டு அங்கவசுதிரங்கள் பெரும்பாலும் மத மற்றும் முறையான சந்தர்ப்பங்களில் பயன்படுத்தப்படுகின்றன. மதத் தலைவர்கள் மற்றும் பயிற்சியாளர்களுக்கு கச்சா மட்கா பட்டு பயன்பாடு குறிப்பாக விரும்பப்படுகிறது.  

சமீப ஆண்டுகளில், அங்கவசுதிரம் அதன் பாரம்பரிய சூழல்களுக்கு அப்பால் அங்கீகாரத்தைப் பெற்றுள்ளது. இந்தியாவில் உள்ள சில கல்வி நிறுவனங்கள் காலனித்துவ கால கருப்பு ஆடைகளுக்கு பதிலாக தங்கள் பட்டமளிப்பு உடையின் ஒரு பகுதியாக இதை ஏற்றுக்கொண்டுள்ளன. உதாரணமாக, 2023 ஆம் ஆண்டில், தில்லி பல்கலைக்கழகம் தனது 99 வது பட்டமளிப்பு விழாவிற்கு அங்கவசுதிரங்களைப் பயன்படுத்துவதற்கான முடிவை அறிவித்தது. காலனித்துவ தாக்கங்களிலிருந்து விலகிச் செல்ல விரும்புவதாகக் கூறியது.  

இவ்வுடைக்கு நீண்ட வரலாறு இருந்தபோதிலும், அங்கவசுதிரத்தின் அடிப்படை வடிவமைப்பு மற்றும் நோக்கம் பெரும்பாலும் மாறாமல் உள்ளன. இவ்வுடை இந்திய கலாச்சாரத்தின் முக்கிய அடையாளமாக தொடர்ந்து இருந்து வருகிறது. நவீன காலங்களில் பாரம்பரியம் மற்றும் நடைமுறை ஆகிய இரண்டையும் பிரதிநிதித்துவப்படுத்துகிறது.
# மாதா சுந்திரி மகளிர் கல்லூரி


**மாதா சுந்தரி மகளிர் கல்லூரி** (*Mata Sundri College for Women*) என்பது இந்தியாவின் தலைநகர் தில்லியில் தில்லி பல்கலைக்கழக உறுப்புக் கல்லூரியாகும். இந்தக் கல்லூரி 1967ஆம் ஆண்டு தில்லி சீக்கிய குருத்துவாரா மேலாண்மைக் குழுவால் நிறுவப்பட்டது. தற்போது கல்லூரியில் பல்வேறு சான்றிதழ், பட்டயம், இளநிலை, முதுநிலை படிப்புகளில் 4000க்கும் மேற்பட்ட மாணவர்கள் படிக்கின்றனர். இந்தக் கல்லூரி மத்திய தில்லியில் தில்லி பல்கலைக்கழகத்தின் வடக்கு வளாகத்தின் அதிகார வரம்பிற்கு உட்பட்டது. இது பத்தாவது சீக்கிய குரு குரு கோபிந்த் சிங்கின் மனைவி மாதா சுந்தரியின் நினைவாகப் பெயரிடப்பட்டது. இது மாதா சுந்தரி குருத்துவாராவிற்கு அருகில் அமைந்துள்ளது.  

## வரலாறு
மாதா சுந்தரி கல்லூரி 1967ஆம் ஆண்டு 21 ஆசிரியர்களுடன் தொடங்கப்பட்டது. 1968 மற்றும் 1969ஆம் ஆண்டுகளில் பஞ்சாபி, இந்தி, சமசுகிருதம், வரலாறு, அரசியல் அறிவியல், தத்துவம் ஆகியவற்றில் இளங்கலைப் படிப்புகள் வழங்கப்பட்டன. பஞ்சாப், சமசுகிருத மொழிகளில் முதுநிலை படிப்புகள் முறையே 1976, 1978ஆம் ஆண்டுகளில் அறிமுகப்படுத்தப்பட்டன. கணிதம், வணிகவியல் உள்ளிட்ட கூடுதல் படிப்புகள், 1978-இல் அறிமுகப்படுத்தப்பட்டது.  

## வழங்கப்படும் படிப்புகள்
இந்தக் கல்லூரி பல்வேறு இளநிலை, முதுகலை படிப்புகளை வழங்குகிறது.  

### இளங்கலை படிப்புகள்

- மனிதநேயம்

ஆங்கிலம், இந்தி, வரலாறு, தத்துவம், அரசியல் அறிவியல், உளவியல், பஞ்சாபி, சமற்கிருதம்  

- வணிகவியல்

இளநிலை வணிகவியல்,  

இளநிலை கணிதம்  

### சான்றிதழ்/பட்டயப் படிப்புகள்

- பகுதி நேரச் சான்றிதழ்/பட்டயம்/மேம்பட்ட பட்டயப்படிப்பு:- கணினி, கணினிப் பயன்பாடுகள், ஜவுளி வடிவமைப்பு, பயணம் மற்றும் சுற்றுலா

- வெளிநாட்டு மொழிகளில் சான்றிதழ் படிப்புகள்:- பிரான்சிய மொழி, செரும, எசுப்பானியம்

## வசதிகள்
கல்லூரியில் ஒரு பெரிய, விசாலமான நூலகம் உள்ளது.  

## போக்குவரத்து
ஐடிஓ மெட்ரோ நிலையம் கல்லூரி வளாகத்திலிருந்து சுமார் 1 கி.மீ தொலைவில் உள்ளது.
# தற்காலிக நீதிபதி (இந்திய உயர் நீதிமன்றம்)

**தற்காலிக நீதிபதி**,இந்திய அரசியலமைப்பின் பிரிவு 224A இன் கீழ், ஓய்வுபெற்ற உயர் நீதிமன்ற நீதிபதிகளை மீண்டும் தற்காலிக அடிப்படையில், உயர் நீதிமன்ற நீதிபதிகளாகப் பணியில் அமர்த்த இந்திய உயர் நீதிமன்றத்தின் தலைமை நீதியரசர்களுக்கு அதிகாரம் வழங்கப்பட்டுள்ளது.இதற்கு இந்திய உச்ச நீதிமன்றம் 30 சனவரி 2025 அன்று வரையறைகள் வகுத்தது.  
## வரையறைகள்
- ஒரு உயர் நீதிமன்றத்திற்கு அனுமதிக்கப்பட்ட மொத்த நீதிபதிகளில் 10% அல்லது 2 முதல் 5 வரையிலான தற்காலிக நீதிபதிகளை, குடியரசுத் தலைவரின் முன் அனுமதியுடன், உயர் நீதிமன்ற தலைமை நீதிபதிகள் நியமிக்கலாம்.
- உயர் நீதிமன்ற நீதிபதி தலைமையிலான அமர்வில் மட்டும், தற்காலிக நீதிபதி, நிலுவையில் உள்ள குற்றவியல் மேல்முறையீடு வழக்குகளை விசாரணை செய்து தீர்ப்புகள் வழங்கலாம்.
- தற்காலிக நீதிபதிகளுக்கும் மற்ற உயர் நீதிமன்ற நீதிபதிகளுக்கு உள்ள அதிகாரம், கடமைகள் உள்ளதுடன், குடியரசுத் தலைவரால் அனுமதிக்கப்படும் ஊதியம் வழங்கப்படும்.

## பின்னணி
சனவரி 25, 2025 நிலவரப்படி, இந்திய உயர் நீதிமன்றங்களில் 1.82 மில்லியன் குற்றவியல் வழக்குகளும், 44,000க்கும் மேற்பட்ட குடிமை வழக்குகளும் நிலுவையில் உள்ளன என்று தேசிய நீதித்துறை தரவுகள் தெரிவித்துள்ளது. இதனை கருத்தில் கொண்டு இந்திய உச்ச நீதிமன்றம் 30 சனவரி 2025 அன்று வழங்கிய தீர்ப்பில் உயர் நீதிமன்ற தலைமை நீதிபதிகளே, தற்காலிக அடிப்படையில், ஓய்வு பெற்ற உயர் நீதிமன்ற நீதிபதிகளை, உயர் நீதிமன்றத்தின் நீதிபதிகளாக நியமிக்கலாம் எனத் தீர்ப்பு வழங்கியது.
# தசுத்கர்



**தசுத்கர்** (*Dastkar***)** என்பது இந்திய நாட்டின் பாரம்பரிய கைவினைப் பொருட்களை மேம்படுத்துவதற்கும் புத்துயிர் பெறுவதற்கும் இந்தியா முழுவதும் உள்ள கைவினைஞர்களுடன் பணிபுரியும் இந்திய அரசு சாரா அமைப்பாகும். இவ்வமைப்பு 1981 ஆம் ஆண்டில் தில்லியில், அதன் தற்போதைய தலைவரான இலைலா தியாப்சி உட்பட ஆறு பெண்கள் கொண்ட குழுவால் நிறுவப்பட்டது.  

இன்று, 1982 ஆம் ஆண்டு முதல் ஒவ்வொரு ஆண்டும் ஏற்பாடு செய்யும் தசுக்தார் மேளா என்ற கைவினைக் கண்காட்சிக்கு ஒத்ததாக உள்ளது.  

## வரலாறு
கச்சு நகரைச் சேர்ந்த பாரம்பரிய சால்வை தயாரிப்பாளர், தசுத்கர் நேச்சர் பசார், மெகுராலி, 2014 ஆம் ஆண்டு]]  
தசுத்கர் 1981 ஆம் ஆண்டில் 15 கைவினைக் குழுக்களுடன் வேலை செய்யத் தொடங்கினார். 30 ஆண்டுகளுக்குப் பிறகு இவ்வமைப்பு இந்தியா முழுவதும் 350 கைவினைக் குழுக்களுடன் தொடர்புடையதாக உள்ளது.பல ஆண்டுகளாக, கிராமப்புறங்களில் பெண்களுக்கு அதிகாரமளிப்பதில் தசுத்கர் பணியாற்றியுள்ளார். மேலும் இவ்வமைப்பு தன்னம்பிக்கை மிக்க கைவினைஞர் குழுக்களை வளர்ப்பதில் ஈடுபட்டுள்ளது.  

2005 ஆம் ஆண்டில், தியாப்சி அகில இந்திய கைவினைஞர்கள் மற்றும் கைவினைஞர்கள் நலச் சங்கத்தின் (ஏ. ஐ. ஏ. சி. ஏ) நிறுவனர் மற்றும் உறுப்பினராக பிரிதம் சிங்குடன் (அனோகி) இணைந்தார். இவருக்கு 2012 ஆம் ஆண்டில் இந்திய அரசால் பத்மசிறீ விருது வழங்கப்பட்டது.  

## தசுத்கர் மேளா
இலையுதிர்கால பண்டிகை காலங்களுக்கு முன்பு, இலையுதிர் காலத்தில் கைவினைக் கண்காட்சி மற்றும் தீபாவளி அன்று ஏற்பாடு செய்யும் வருடாந்திர கொண்டாட்டம் "தசுத்கர் மேளா" நிகழ்ச்சியை ஏற்பாடு செய்யத் தொடங்கினார். தில்லியில் நடைபெறும் இந்த மேளாவில் இருபத்தி இரண்டிற்கும் மேற்பட்ட மாநிலங்களைச் சேர்ந்த கைவினைஞர்கள் மற்றும் கைவினைஞர்களின் படைப்புகள் மற்றும் கைவினைப் பொருட்களை விற்பனை இம்மேளாவில் செய்கிறார்கள். இது தவிர, கைவினைஞர்களின் பட்டறைகள் மற்றும் செயல்விளக்கங்களும் இதில் உள்ளன.  

## தசுத்கர் நேச்சர் பசார்

1983 ஆம் ஆண்டில், சுற்றுச்சூழல் ஆர்வலர் வால்மிக் தாப்பர் இயற்கை பொருட்கள் மற்றும் இழைகளை ஊக்குவிக்கும் யோசனையை பரிந்துரைத்ததை அடுத்து, இயற்கை உந்துதல் தயாரிப்புகளுடன் இயற்கையின் கருக்கள் மற்றும் பறவைகள் மற்றும் விலங்குகளின் உருவங்களுடன் "தாசுகர் நேச்சர் பசார்" ஏற்பாடு செய்யப்பட்டது. பல ஆண்டுகளாக, தில்லியில் உள்ள தில்லி காத், கைவினைக் கலை அருங்காட்சியகம், இந்திரா காந்தி தேசிய கலை மையம் (ஐ.சி.என்.சி.ஏ) மற்றும் மெகுரௌலியில் உள்ள கிசான் காத் உள்ளிட்ட பல்வேறு இடங்களில் நடத்தப்பட்டுள்ளது. 2012 ஆம் ஆண்டில், மெகுரௌலியில் உள்ள கிசான் காத் தில்லி சுற்றுலாவிலிருந்து 15 ஆண்டு குத்தகைக்கு எடுக்கப்பட்டது. இதில் தெற்காசிய பசார், குளிர்கால நெசவு மற்றும் பசந்த் பசார் ஆகியவை அடங்கும். இந்தியாவின் பல்வேறு பகுதிகளிலிருந்து பிராந்திய மற்றும் சிறப்பு உணவு வகைகளும் இங்கு இடம்பெற்றுள்ளன  

இதேபோன்ற தசுத்கர் பசார்கள் நாட்டின் பல பகுதிகளில் ஏற்பாடு செய்யப்பட்டுள்ளன. அங்கு கைவினை குழுக்கள் மற்றும் பல்வேறு மாநிலங்கள் படைப்புகளை காட்சிப்படுத்தி விற்கின்றன.
# தில்சாத் அக்தர்


**தில்சாத் அக்தர்** (Dilshad Akhtar) இந்திய நாட்டினைச் சார்ந்த பஞ்சாபி நாட்டுப்புற இசை பாடகர் ஆவார். இவர் 1996 ஆம் ஆண்டு சனவரி மாதம் 28 ஆம் தேதியன்று இறந்தார். பல பஞ்சாபி படங்களில் பின்னணி பாடகராகவும் பணியாற்றினார். மன்பிரீத் அக்தர், இவரது சகோதரி மற்றும் இவரது உறவினர் சந்தீப் அக்தர் ஆகியோரும் பாடகர்களாக இருந்தனர்.  

## வாழ்க்கை வரலாறு
இந்திய நாட்டின் பஞ்சாப் மாநிலத்தின் சிறீ முக்த்சர் சாகிப் மாவட்டத்தின் கில்சேவாலா கிராமத்தில் பிறந்த அக்தர், பரித்கோட் பகுதியில் உள்ள தனது ஆசிரியரிடம் இசை கற்றுக்கொண்டார்.  

1996 ஆம் ஆண்டு சனவரி மாதம் 28 ஆம் தேதியன்று, குர்தாசுபூர் மாவட்டத்தின் சிங்புரா கிராமத்தில் நடந்த நிகழ்ச்சியின் போது, காவல் அதிகாரி பாடலுக்கான கோரிக்கையை ஏற்க மறுத்ததால் அக்தர் காவல் அதிகாரியால் கொல்லப்பட்டார்.
# சின்னப்பட்டி



**சின்னப்பட்டி** என்பது இந்தியா தமிழ்நாடு மாநிலத்தின் மதுரை மாவட்டத்திலுள்ள மதுரை மேற்கு ஊராட்சி ஒன்றிய சின்னப்பட்டி ஊராட்சி ஒரு புறநகர்ப் பகுதியாகும்.  
## அமைவிடம்
கடல் மட்டத்திலிருந்து சுமார் 190.49 மீ. உயரத்தில், என்ற புவியியல் ஆள்கூறுகள் கொண்டு சின்னப்பட்டி அமையப் பெற்றுள்ளது.  

## மக்கள்தொகை பரம்பல்
2011 இந்திய மக்கள் தொகைக் கணக்கெடுப்பு அடிப்படையில், சின்னப்பட்டி ஊரின் மொத்த மக்கள்தொகை 1,434 பேர் ஆகும். இதில் 718 பேர் ஆண்கள் மற்றும் 716 பேர் பெண்கள் ஆவர்.  
## அரசியல்
சின்னப்பட்டி பகுதியானது, மதுரை கிழக்கு (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, மதுரை மக்களவைத் தொகுதி சார்ந்தது.
# இசிதா மொய்த்ரா


**இசிதா மொய்த்ரா** (*Ishita Moitra*)(பிறப்பு 1983) இந்தியாவின் மும்பையைச் சேர்ந்த ஒரு திரைக்கதை எழுத்தாளர்.  

## வாழ்க்கை
மொய்த்ரா 1983 ஆகத்து 8ஆம் தேதி உத்தரப் பிரதேசத்தின் பரேலியில் பிறந்தார்.  

ஆரம்பக்காலப் படைப்பாக 2013ஆம் ஆண்டு வெளியான *மேரே டாட் கி மாருதி* திரைப்படத் திரைக்கதையினை இவர், தனது கணவர் நீரஜ் உத்வானியுடன் இணைந்து எழுதினார்.  

## பணி

### திரைப்படங்கள்

- கம்பக்த் இஷ்க் (2009) (திரைக்கதை)
- எப்போதும் கபி கபி (2011) (திரைக்கதை & வசனம்)
- மேரே டாட் கி மாருதி (2013) (உரையாடல்கள்)
- ராகினி எம். எம். எசு. 2 (2014) (வசனம்)
- நூர் (2017) (வசனம்)
- காப் கெர்ள்பிரண்ட் (2017) (வசனம்)
- சகுந்தலா தேவி (2020) (வசனம்) (அமேசான் பிரைம் வீடியோவில் வெளியிடப்பட்டது)
- ராக்கி அவுர் ராணி கி பிரேம் கஹானி (2023) (திரைக்கதை)
- பேட் நியூசு (2024) (எழுத்தாளர்)

### தொலைக்காட்சி தொடர்கள்

- தேகா ஏக் குவாப் (2011-2012) (வசனம்)
- படே அச்சே லக்தே கைன் (2011-2014) (வசனம்)
- கோடே சிக்கி (2011) (வசனம்)
- அஜீப் தாஸ்தான் கை யே (2014-2015) (வசனம்)
- பேபன்னா (2018)

### வலைத் தொடர்கள்

- தி டெஸ்ட் கேஸ் (சோதனை வழக்கு) (2017-2018) (வசனம்)
- போர் மோர் சாட்சு ப்ளீசு! (2019-முன்னமைவு) (வசனம்)
- கால் மீ பே (2024) (படைப்பாளர் & எழுத்தாளர்)

## விருதுகளும் பரிந்துரைகளும்
**இசிதா மொய்த்ரா பெற்ற விருதுகளும் பரிந்துரைகளும்**

| பிலிம்பேர் விருதுகள் |  |  |  |
| --- | --- | --- | --- |
| 2024 | சிறந்த திரைக்கதை | *ராக்கி அவுர் ராணி கி பிரேம் ககானி* |  |
| சிறந்த கதை |  |  |  |
| சிறந்த வசனம் |  |  |  |
| 2024 | சிறந்த வசனம் | *ராக்கி அவுர் ராணி கி பிரேம் ககானி* | } |